2019. gada 19. novembrī Noteikumi Nr. 539

Rīgā (prot. Nr. 54 33. §)

**Grozījumi Ministru kabineta 2003. gada 26. augusta noteikumos Nr. 473 "Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta"**

Izdoti saskaņā ar likuma

"Par kultūras pieminekļu aizsardzību"

14. panta pirmo daļu un 15. pantu

Izdarīt Ministru kabineta 2003. gada 26. augusta noteikumos Nr. 473 "Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta" (Latvijas Vēstnesis, 2003, 118. nr.) šādus grozījumus:

1. Aizstāt noteikumu tekstā vārdu "inspekcija" (attiecīgā locījumā) ar vārdu "pārvalde" (attiecīgā locījumā).

2. Izteikt 2. punkta ievaddaļu šādā redakcijā:

"2. Priekšlikumu par objekta iekļaušanu valsts aizsargājamo kultūras pieminekļu sarakstā vai izslēgšanu no tā fiziska vai juridiska persona iesniedz Nacionālajā kultūras mantojuma pārvaldē (turpmāk – pārvalde). Iesniegumam pievieno:".

3. Aizstāt 3. un 4. punktā un 5. punkta ievaddaļā vārdus "valsts vai vietējās nozīmes" ar vārdiem "valsts, reģiona vai vietējas nozīmes".

4. Aizstāt 5.2. apakšpunktā vārdus "grupa, grunts, liters" ar vārdiem "un kadastra numurs vai kadastra apzīmējums".

5. Svītrot 8. punktu.

Ministru prezidents A. K. Kariņš

Kultūras ministra vietā –

zemkopības ministrs K. Gerhards